Broj:06/3-01-011/24-9988

Podgorica 12. decembar 2024. godine

Na osnovu člana 109 Zakona o visokom obrazovanju (''Službeni list CG'', broj 44/14, 47/15, 40/16, 42/17, 71/17, 55/18, 3/19, 47/19, 72/19, 74/20, 104/21, 86/22, 125/23 i 33/24) i člana 22 Pravilnika o kriterijumima, načinu, uslovima i visini naknade za ostvarivanje prava na studentski kredit i stipendiju (,,Službeni list CG’’, broj 61/23 i 65/24) i Konkursa za dodjelu stipendija za najbolje studente, Komisija za dodjelu stipendija najboljim studentima za studijsku 2024/25. godinu, donijela je

**O D L U K U**

**o dodjeli stipendija najboljim studentima za studijsku 2024/25. godinu**

I Za studijsku 2024/25. godinu, Komisija je dodijelila **453** stipendija najboljim studentima, na osnovu datih kriterijuma i to:

* Studentima prirodnih nauka, koji su ostvarili srednju ocjenu, odnosno indeks uspjeha u prethodnoj godini studija **9,05**  i više - 71 stipendija;
* Studentima tehničko tehnološkim nauka, koji su ostvarili srednju ocjenu, odnosno indeks uspjeha u prethodnoj godini studija **9,63**  i više - 80 stipendija;
* Studentima medicinskih nauka, koji su ostvarili srednju ocjenu, odnosno indeks uspjeha u prethodnoj godini studija **9,73**  i više - 40 stipendija;
* Studentima poljoprivrednih nauka, koji su ostvarili srednju ocjenu, odnosno indeks uspjeha u prethodnoj godini studija **9,00**  i više - 27 stipendija;
* Studentima društvenih nauka, koji su ostvarili srednju ocjenu, odnosno indeks uspjeha u prethodnoj godini studija **9,83**  i više - 113 stipendija;
* Studentima humanističkih nauka, koji su ostvarili srednju ocjenu, odnosno indeks uspjeha u prethodnoj godini studija **9,93**  i više - 51 stipendija;
* Studentima s invaliditetom, 25 stipendija;
* Studentima za deficitarna zanimanja, 46 stipendija.

II Visina stipendije za najbolje studente iznosi 300,00 eura i isplaćuje se u 10 mjesečnih rata.

III Odluka stupa na snagu danom donošenja.

**O b r a z l o ž e nj e**

U skladu sa članom 20 Pravilnika, Ministarstvo prosvjete, nauke i inovacija je raspisalo Konkurs za dodjelu stipendija najboljim studentima za studijsku 2024/25. godinu, koji je objavljen na internet stranici Ministarstva, 25. jula 2024. godine i u dnevnim štampanim medijima.

Rok za elektronsku prijavu za dodjelu stipendija bio je od 1. do 30. oktobra 2024. godine.

Rješenjem broj: 06/3-01-609/24-8686/1 od 6. novembra 2024. godine, imenovana je Komisija za dodjelu stipendija najboljim studentima za studijsku 2024/25. godinu, koja je neposrednim uvidom u dokumentaciju studenata koji studiraju van Crne Gore, provjerom na univerzitetima u Crnoj Gori za studente koji studiraju u zemlji, utvrdila ispunjenost uslova za dodjelu stipendija, formirala rang listu i donijela Odluku o dodjeli stipendija.

Komisija je primila i obradila ukupno 1077 zahtjeva za dodjelu stipendija najboljim studentima za studijsku 2024/25. godinu, a dodijelila 453 stipendije. Prednost su ostvarili kandidati sa većom srednjom ocjenom sa osnovnih studija, odnosno indeksom uspjehom u prethodnoj godini studija i većim brojem osvojenih nagrada na međunarodnim takmičenjima.

Komisija je, nakon izvršenog bodovanja, a u skladu sa Pravilnikom i Konkursom, donijela Odluku o dodjeli stipendija najboljim studentima za studijsku 2024/2025. godinu, kao u dispozitivu.

PRAVNA POUKA: Ukoliko je student nezadovoljan odlukom komisije ima pravo žalbe Ministarstvu, u roku od osam dana od dana objavljivanja rang liste na internet stranici Ministarstva.

**Prilog: Rang lista od 12.12.2024. godine – sastavni dio Odluke**

***Komisija za dodjelu stipendija najboljim studentima***